galenus.de-simplicium-medicamentorum-temperamentis-ac-facultatibus-libri-xi 3.23
Τὰ μὲν γὰρ λεπτομερέστερα κᾂν ἐκκριθείη ποτὲ μετὰ τῶν περιττωμάτων καὶ σχεδὸν διὰ δύο ταύτας αἰτίας οὐκ ἀνεῖλέ ποτε τῶν κατὰ σηπεδόνα καὶ διάβρωσιν ἀναιρούντων ἔνια · μίαν μὲν , ἣν νῦν πέπαυμαι λέγων , ὅταν ἅμα τοῖς περιττώμασιν ἐκκριθέντα τύχῃ , πρὶν ἀδικῆσαι τὸ σῶμα · τὴν δ’ ἑτέραν , ὅταν εὐτυχήσῃ πως ὁ λαβὼν αὐτὰ χρώμενος ἐδέσμασιν , ἢ τοῖς ἄλλως ἂν ὠφελήσασιν , ἤ τινος ἐπιστατοῦντος , εἰ οὕτως ἔτυχεν , ἰατροῦ . μεγάλης μὲν γὰρ οὔσης τῆς βλάβης ἀπ’ αὐτῶν , οὐκ ἐγχωρεῖ καταστῆναι , διαίτῃ καὶ χρείᾳ γενναίων τε φαρμάκων καὶ ἰατροῦ βοηθοῦντος . εἰ δὲ παντελῶς ὀλίγον εἴη τὸ δηλητήριον , ἐνδέχεται καὶ τοῦτο μηδὲν ἀνύσαι τῷ γε μετὰ τῶν περιττωμάτων ἐκκριθῆναι καὶ τῇ δεούσῃ διαίτῃ χρήσασθαι τὸν ἄνθρωπον , οἷον εἰ κανθαρίδος εἴη μέρος ἑκατοστὸν τῆς δραχμῆς . ἐκκριθήσεται γὰρ ἅμα τοῖς οὔροις τοῦτο πρὶν ἀδικῆσαι τὸ ζῶον . ἀμέλει καὶ μίγνυται κανθαρίδος οὐρητικοῖς φαρμάκοις , ὥσπερ καὶ πλείστων ἄλλων θανασίμων τοῖς ἀλεξιφαρμάκοις . καὶ τά γε τοιαῦτα τῶν συνθέτων φαρμάκων ὅταν ἐπιτηδείως μιχθῇ , δραστικώτατα γίνεται , καθάπερ καὶ τὸ διὰ τῆς κανθαρίδος οὐρητικόν . ἔστι μὲν γὰρ πως καὶ ἄλλως ἡ ὁρμὴ ταῖς κανθαρίσιν ἐπὶ κύστιν δι’ οὔρων , οὕτω γοῦν αὐτὴν ἕλκουσιν ἀναβιβρώσκουσαι . ἀλλ’ ὅταν ὀλίγον αὐτῶν πολλοῖς χρηστοῖς μίγνυται , ποδηγεῖ μὲν ἐκεῖνα , διαβιβρώσκειν δὲ οὐ δύναται . δεῖ γὰρ , οἶμαι , παντὶ τῷ δράσοντι , κᾂν ἰσχυρότατον ᾖ , ποσοῦ τινος μεγέθους , ὅπου γε καὶ τὸ πῦρ , εἰ παντελῶς ἐλάχιστον ﻿ εἴη , πρὸς τῷ μὴ καίειν οὐδὲ θερμαίνειν δύναται . τὸ γοῦν ἑκατοστὸν μέρος τοῦ σπινθῆρος ἀναίσθητον ἡμῖν ἐστιν . ἐξ ὧν ἁπάντων εὔδηλον ὡς ὅσα μὲν τῷ ψύχειν ἀναιρεῖ βραχέα ληφθέντα δύναιτ’ ἂν θρέψαι τὸ σῶμα , καθάπερ καὶ ὁ τῆς θριδακίνης χυλὸς , ὅσα δὲ τῷ διαβιβρώσκειν , ἢ σήπειν , οὐχ οἷά τε τρέφειν ἐστὶν οὐδ’ ἂν ὑπὸ σμικρότητος ἀλύπως διεξέλθῃ τὸ σῶμα . τῷ γένει γάρ ἐστι τὰ τοιαῦτα τῆς ἀνθρώπου συστάσεως ἐναντία .
Lemmas: ὁ μέν γάρ λεπτομερής ἔͅν ἐκκρίνω ποτέ μετά ὁ περίσσωμα καί σχεδόν διά δύο οὗτος αἰτία οὐ ἀναιρέω ποτέ ὁ κατά σηπεδών καί διάβρωσις ἀναιρέω ἔνιοι · εἷς μέν , ὅς νῦν παύω λέγω , ὅταν ἅμα ὁ περίσσωμα ἐκκρίνω τυγχάνω , πρίν ἀδικέω ὁ σῶμα · ὁ δέ ἕτερος , ὅταν εὐτυχέω πως ὁ λαμβάνω αὐτός χράω ἔδεσμα , ἤ ὁ ἄλλος ἄν ὠφελέω , ἤ τις ἐπιστατέω , εἰ οὕτως τυγχάνω , ἰατρός . μέγας μέν γάρ εἰμί ὁ βλάβη ἀπό αὐτός , οὐ ἐγχωρέω καθίστημι , δίαιτα καί χρεία γενναῖος τε φάρμακον καί ἰατρός βοηθέω . εἰ δέ παντελής ὀλίγος εἰμί ὁ δηλητήριος , ἐνδέχομαι καί οὗτος μηδείς ἀνύω ὁ γε μετά ὁ περίσσωμα ἐκκρίνω καί ὁ δέω δίαιτα χράω ὁ ἄνθρωπος , οἷος εἰ κανθαρίς εἰμί μέρος ἑκατοστός ὁ δραχμή . ἐκκρίνω γάρ ἅμα ὁ οὖρον οὗτος πρίν ἀδικέω ὁ ζῷον . ἀμέλει καί μείγνυμι κανθαρίς οὐρητικός φάρμακον , ὥσπερ καί πολύς ἄλλος θανάσιμος ὁ ἀλεξιφάρμακον . καί ὁ γε τοιοῦτος ὁ σύνθετος φάρμακον ὅταν ἐπιτήδειος μείγνυμι , δραστικός γίγνομαι , καθά καί ὁ διά ὁ κανθαρίς οὐρητικός . εἰμί μέν γάρ πως καί ἄλλος ὁ ὁρμή ὁ κανθαρίς ἐπί κύστις διά ὅρος , οὕτως γοῦν αὐτός ἕλκω ἀναβιβρώσκω . ἀλλά ὅταν ὀλίγος αὐτός πολύς χρηστός μείγνυμι , ποδηγέω μέν ἐκεῖνος , διαβιβρώσκω δέ οὐ δύναμαι . δέω γάρ , οἴομαι , πᾶς ὁ δράω , ἔͅν ἰσχυρός εἰμί , πός τις μέγεθος , ὅπου γε καί ὁ πῦρ , εἰ παντελής ἐλαχύς ﻿ εἰμί , πρός ὁ μή καίω οὐδέ θερμαίνω δύναμαι . ὁ γοῦν ἑκατοστός μέρος ὁ σπινθήρ ἀναίσθητος ἐγώ εἰμί . ἐκ ὅς ἅπας εὔδηλος ὡς ὅσος μέν ὁ ψύχω ἀναιρέω βραχύς λαμβάνω δύναμαι ἄν τρέφω ὁ σῶμα , καθά καί ὁ ὁ θριδακίνη χυλός , ὅσος δέ ὁ διαβιβρώσκω , ἤ σήπω , οὐ οἷος τε τρέφω εἰμί οὐδέ ἄν ὑπό μικρότης ἄλυπος διεξέρχομαι ὁ σῶμα . ὁ γένος γάρ εἰμί ὁ τοιοῦτος ὁ ἄνθρωπος σύστασις ἐναντίος .